**Қазақстан Республикасының азаматтығын алуға ниеттенген шетел азаматтары мен азаматтығы жоқ адамдар тапсыратын тестілеу бойынша жиі қойылатын сұрақтар**

|  |  |  |
| --- | --- | --- |
| **№** | **Сұрақтар** | **Жауаптар** |
|  | Қазақстан Республикасының азаматтығына қабылдау немесе азаматтығын қалпына келтіру кезінде тестілеуді өткізудің форматы қандай? | Тестілеу компьютерлік форматта, арнайы жабдықталған компьютерлік сыныптарда өткізіледі. |
|  | Тест қандай бөлікерден тұрады? | Тест Қазақ тілі, Қазақстан Республикасы Конституциясының негіздері және Қазақстан тарихы бөліктерінен тұрады. |
|  | Тест тапсырмаларының қандай түрі қолданылады? | Тест тапсырмаларының нысаны - бір дұрыс жауабы бар тапсырма. |
|  | Тестілеу қанша сұрақтан тұрады? | Тест тапсырмаларының жалпы саны – 100, оның ішінде:1. Қазақ тілі бойынша – 30, оның ішінде: тыңдалым бөлігі бойынша – 15, оқылым бөлігі бойынша – 15;
2. Қазақстан Республикасы Конституциясының негіздері бойынша – 40;
3. Қазақстан тарихы бойынша – 30.

Бір тест тапсырмасы 1 балмен бағаланады. |
|  | Тестілеу бөліктері бойынша шекті балл қандай? | Тестілеу бойынша шекті балл – кемінде 50 балл, оның ішінде бөліктер бойынша:1. Қазақ тілі бойынша – кемінде 15 балл;
2. Қазақстан Республикасы Конституциясының негіздері бойынша – кемінде 20 балл;
3. Қазақстан тарихы бойынша – кемінде 15 балл.
 |
|  | Тестілеу қандай мерзімде өткізіледі? | 2025 жылы тестілеу 11 қыркүейкте өткізіледі. |
|  | Тестілеу қандай қалаларда өткізіледі? | Астана қ., Алматы қ., Шымкент қ., Ақтау қ., Ақтөбе қ., Атырау қ., Қарағанды қ., Көкшетау қ., Қостанай Павлодар қ., Семей қ., Талдықорған қ., Тараз қ., Орал қ., Өскемен қ. |
|  | Үміткерге тестілеу орнын, күнін және уақытын таңдау мүмкіндігі беріледі ме? | Үміткер тестілеу орнын, күнін және уақытын өз еркімен таңдайды. |
|  | Ағымдағы жылы тестілеуге өтініштерді беру қандай мерзімде жүзеге асырылады? | Ағымдағы жылы өтініштерді қабылдау 2-10 қыркүйек аралығында жүзеге асырылады. |
|  | Тестілеуге қатысу үшін өтініш қалай беріледі? | Өтініш аpp.testcenter.kz сайты арқылы беріледі. |
|  | Егер логин немесе құпия құпия сөзімді ұмытсам, app.testcenter.kz сайтындағы жеке кабинетке кіруді қалай қалпына келтіруге болады? | Егер Сіз app.testcenter.kz сайтында жеке кабинетке кіру үшін логин немесе құпия сөзді ұмытып қалсаңыз, UTO.KZ мобильді қосымшасында биометрия арқылы жеке кабинетке кіру қолжетімді.Ол үшін мына қадамдарды орындау қажет:1 қадам - AppStore немесе PlayMarket-тен UTO.KZ қосымшасын жүктеп алыңыз;2 қадам - «Құпия сөзді ұмыттыңыз ба?» деген батырманы басыңыз;3 қадам - «Face ID арқылы құпия сөзді қалпына келтіру» деп таңданыз;4 қадам - «ЖСН» енгізініз;5 қадам - бейне сәйкестендіруден өтіңіз;6 қадам - Жаңа құпия сөз жазыңыз, жаңа құпия сөзді қайта жазып «Сақтау» батырмасын басыңыз;7 қадам - «Кіру» бөліміне өтіп, ЖСН, телефон нөміріңізді және жаңа құпия сөзіңізді енгізіңіз, бұдан әрі жеке кабинетке кіру үшін «Кіру» батырмасын басыңыз.8 қадам – «Менің парақшам» бөліміне өтіп, электронды мекен-жай және байланыс телефон нөмерін өзгертеді. |
|  | Тестілеуге қатысу құны қанша тұрады? | Тестілеуге қатысу құны 14693 теңгені құрайды. |
|  | Тестілеуге қатысу үшін қалай төлем жасалады? | Тестіленуші тестілеуге қатысу үшін өтініш беру жүйесінде төлемақы жасайды. |
|  | Тестілеуге қатысу үшін қандай уақыт аралығында төлеу керек? | Тестілеуге қатысу үшін төлем өтініш берілгеннен кейін 2 сағаттан кешіктірілмей жүзеге асырылуы тиіс. |
|  | Берілген өтінішке өзгерістерді қандай мерзімге дейін енгізуге болады? | Берілген өтінішке өзгеріс енгізу қажет болған жағдайда (тестілеу тапсыру тілін, қаласын өзгерту) өтініш қабылдау базасы жабылғанға дейін тестіленушіге өзгеріс енгізуге мүмкіндік беріледі.Ол үшін:1) «Менің іс-әрекетім» бөліміне өту;2) өтініншті ашып, «Өтінішті өндеу» батырмасын басу;3) өзгерістер енгізу;4) түзетуден кейін «Сақтау» батырмасын басу қажет.Өтініштерді қабылдау базасы жабылғаннан кейін таңдалған тестілеуді тапсыру қаласы мен күні өзгертілмейді. |
|  | Тестілеуге берілген өтінішті қайдан көруге болады? | Берілген өтініш тестіленушінің жеке кабинетінде «Менің іс-әрекетім» бөлімінде қолжетімді. |
|  | Тестілеуден бас тартып, берілген өтінішті жойған жағдайда төлемді қайтару мерзімі қандай және рәсімі қалай жүреді? | Тестілеуге қатысудан бас тартқан жағдайда өтініштерді қабылдау базасы жабылғанға дейін тестіленуші өзінің өтінішін жеке кабинетінде жоюы қажет.Тестілеу үшін төленген ақша қаражаты тестілеуге өтініш берілгеннен кейінгі 1 жылға дейінгі мерзімде, келесі құжаттарды ұсынғаннан кейін қайтарылады:1) тестілеу үшін төлемді қайтару туралы тестіленушіден өтінішті;2) тестілеуге қатысуға арналған төлем туралы түбіртекті;3) жеке куәліктің көшірмесін;4) банк төлем картасының (алдыңғы жағы) көшірмесін;5) Қазақстан Республикасы екінші деңгейлі банктің реквизиттерін көрсете отырып, 20 таңбалы есепшотын;6) негізделген себептер бойынша тестілеуде болмау себебін растайтын құжаттарды ұсынған кезде қайтарылады.Көрсетілген құжаттардың біреуі болмаған жағдайда өтініш қарастырылмайды.Тестілеу үшін төленген төлем деректер базасы жабылғаннан кейін қайтарылмайды. |
|  | Тестілеудегі тәртіп сақтау ережелерімен қайдан танысуға болады? | Үміткер өтініш берген кезде және тестілеуді бастамас бұрын бағдарлама интерфейсінде тестілеудегі тәртіп сақтау ережелерімен бтанысады.  |
|  | Тестілеуден өту үшін тестіленушіде не болуы керек? | Тестіленушіде өзімен бірге қалам және тестілеуден өту үшін төмендегі қажетті құжаттардың түпнұсқалары болуы қажет: 1) азаматтығы жоқ адамның куәлігі немесе шетелдік паспорт; 2) шетелдіктің Қазақстан Республикасында тұруға ықтиярхаты. |
|  | Мүмкіндігі шектеулі тұлғаларға көмекшіні кім ұсынады? | Мүмкіндігі шектеулі (мүгедек) тестіленушілерге тестілеу шеңберінде тапсырылатын пәндердің оқытушысы болып табылмайтын жеке көмекшіні әкелуге рұқсат етіледі. |
|  | Мүмкіндігі шектеулі (мүгедек) тестіленуші жеке көмекшінің деректерін қашан ұсынуы керек? | Мүмкіндігі шектеулі (мүгедек) тестіленуші тестілеуге өтініш беру кезінде мүгедектігі туралы анықтаманы тіркейді және жеке көмекшінің деректерін енгізеді. |
|  | Тестілеуге қандай заттарды алып кіруге тыйым салынған?  | Тестіленушіге өзімен бірге келесі тыйым салынған заттарды алып кіруге рұқсат етілмейді: ұялы телефондарды, планшеттерді, iPad (Айпад), iPod (Айпод), SmartPhone (Смартфон), ноутбуктерді, плейерлерді, модемдерді (мобильді роутерлер), радио-электрондық байланыстың кез келген түрлерін, оның ішінде (Wi-Fi (Вай-фай), Bluetooth (Блютуз), Dect (Дект), 3G (3 Джи), 4G (4 Джи), 5G (5 Джи), смарт сағаттарды, сымды және сымсыз құлаққаптарды, шпаргалкаларды, оқу-әдістемелік әдебиеттерді. |
|  | Тестілеу тапсыруға қанша уақыт беріледі? | Тестілеу уақыты – 2 сағат 10 минут. Мүмкіндігі шектеулі тұлғалар үшін (мүгедектер) тестілеу уақытына қосымша 30 минут беріледі. |
|  | Апелляцияға қалай өтініш береді? | Апелляцияға өтініш:- техникалық себептер бойынша тестілеу барысында;- тестілеу тапсырмаларының мазмұны бойынша тестілеу аяқталғаннан кейін 30 минут ішінде беріледі. |
|  | Апелляцияға берілген өтініш қанша уақытта қарастырылады? | Апелляциялық комиссия өтінішті 5 жұмыс күні ішінде қарастырады. Апелляция нәтижелерімен ҰТО сайтындағы жеке кабинетте (app.testcenter.kz) танысуға болады. |
|  | Сертификатты қалай алуға болады? | Шекті балды жинаған жағдайда қазақ тілінде электронды сертификат беріледі және оны тестілеу аяқталғаннан кейін және (немесе) апелляция туралы өтініш қарастырылғаннан кейін (егер апелляцияға берсе) тестілеушінің жеке кабинетінде (app.testcenter.kz) жүктеп алуға болады**.** |
|  | Сертификатты қалай растауға болады? | Электрондық сертификатты растау ҰТО-ның https://certificate.testcenter.kz сайтында тестіленушінің жеке сәйкестендіру коды (ЖСН) мен жеке кодын (ТЖК) енгізу арқылы мүмкін болып табылады.  |
|  | Сертификаттың жарамдылық мерзімі қандай? | Электрондық сертификаттың жарамдылық мерзімі берілген сәттен бастап 2 (екі) жылды құрайды. |
|  | Тестілеу өткізу кезеңінде тестілеуді қайта тапсыру мүмкін бе? | Шекті балды еңсермеген жағдайда тестілеуді тапсыру кезеңінде қайта тапсыруға рұқсат етілмейді. |
|  | Тестілеу бойынша толығырақ ақпараттарды қайдан алуға болады? | Тестілеу туралы толық ақпаратпен Ұлттық тестілеу орталығының сайтындағы (testcenter.kz) «Азаматтық алуға үміткерлерге» бөлімінде танысуға болады. |
|  | Байқау тестілеуді қайдан тапсырса болады? | Тестілеудің форматымен танысу үшін app.testcenter.kz сайтындағы тестіленушінің жеке кабинетінде байқау тестілеу қолжетімді.Байқау тестілеудің 1 мүмкіндік үшін құны – 3355 теңгеБайқау тестілеуге төленген төлем қайтаруға жатпайды. |
|  | Тестілеу бойынша кеңес алу үшін байланыс телефондары бар ма? | Call center: +7(7172) 799864, 799865, 799866, 799867, 799868, 799869Қазақ тілі тест тапсырмаларының сұрақтары бойынша: +7(7172) 79-98-89 ішкі.: 191, 202Қазақстан Республикасы Конституциясының негіздері және Қазақстан тарихы тест тапсырмаларының сұрақтары бойынша: +7(7172) 79-98-69 внут.: 172, 174Тестілеуді өткізу бойынша: +7(7172) 79-98-89 внут.: 133, 134 |
| **Қарапайым деңгейдегі қазақ тілі**  |
|  | Қарапайым деңгейдегі қазақ тілін меңгеру бөліміндегі тест мазмұны қай деңгейдегі тест тапсырмаларын қамтиды? | Қарапайым деңгейде (А1) тест тапсырмаларын қамтиды |
|  | Қазақ тілі бойынша тест тапсырмалары қандай бөліктерден тұрады? | Тест тапсырмалары «Тыңдалым» және «Оқылым» бөліктерінен тұрады. |
|  | Қазақ тілі бойынша жалпы тест тапсырмаларының саны қанша? | Қазақ тілі бойынша 30 сұрақ болады, оның ішінде: «Тыңдалым» бөлігі бойынша 15, «Оқылым» бөлігі бойынша 15 сұрақты құрайды. |
|  | Қазақ тілі бойынша шекті балл деңгейі қандай? | Қазақ тілі бойынша шекті балл деңгейі – 15 балл. |
|  | Қазақ тілі бойынша сұрақтардағы «Тыңдалым» және «Оқылым» бөліктері қандай тақырыптарды қамтиды? | Адам, қоғам және рухани құндылық; Білім және ғылым; Қазақстан және ғалам. |
| **Қазақстан Республикасы Конституциясының негіздері** |
|  | ҚР Конституциясының негіздері бойынша әдістемелік нұсқаулық қандай нормативтік құжаттар мен әдістемелік ұсынымдарды қамтиды? | Қазақстан Республикасының Конституциясы |
|  | ҚР Конституциясының негіздері бойынша сұрақтар саны? | ҚР Конституциясының негіздері бойынша тест тапсырмаларының саны – 40. |
|  | ҚР Конституциясының негіздері бойынша шекті балл деңгейі? | ҚР Конституциясының негіздері бойынша шекті балл кемінде 20 балды құрайды. |
|  | ҚР Конституциясының негіздерінен тапсырмалар қандай бөлімдерден тұрады? | Тапсырмалар 3 бөлімнен тұрады, олар: Конституциялық құрылым негіздері, Адам мен азамат құқықтары мен еркіндіктері, Мемлекеттік органдардың конституциялық жүйесі. |
|  | ҚР Конституциясының негіздерінен тапсырмалар қандай тақырыптарды қамтиды? | * Жалпы ережелер
* Адам және азамат
* Президент
* Парламент
* Үкімет
* Конституциялық Сот
* Соттар және сот төрелігі. Прокуратура. Адам құқықтары жөніндегі уәкіл
* Жергілікті мемлекеттік басқару және өзін-өзі басқару
 |
| **Қазақстан тарихы бойынша сұрақтар** |
|  | «Қазақстан тарихы» бойынша тест тапсырмаларының саны? | «Қазақстан тарихы» бойынша тест тапсырмаларының саны – 30. |
|  | «Қазақстан тарихы» бойынша шекті балл деңгейі? | Қазақстан тарихы бойынша кемінде 15 балл болуы қажет. |
|  | «Қазақстан тарихы» бойынша емтихан тапсырмалары неше бөлімнен тұрады? | «Қазақстан тарихы» бойынша емтихан тапсырмалары 6 бөлімнен тұрады. Олар: * Ежелгі Қазақстан;
* Ерте және дамыған ортағасырлардағы Қазақстан;
* XIII-XVІІ ғасырлардағы Қазақстан;
* XVIIІ-ХІХ ғасырлардағы Қазақстан;
* ХХ ғ. Қазақстан
* Қазақстан Республикасы (1991- қәзіргі уақытқа дейін).
 |